Tiistai-iltaisin ajetaan koko kauden ajan harrastajille ja aloittelijoille suunnatut tiistaitreenit Lavangossa klo. 19-20, jolloin iso-rata on suljettu muilta.

Tiistaitreenit ovat VAIN KERHON JÄSENILLE ja tarkoitettu siis lisenssittömille harrastajille ja aloittelijoille.

Tiistaitreeniin suositellaan ilmoittautumista etukäteen nimenhuuto.comin kautta ja ilmoittautuminen pitää olla tehty viimeistään 15 minuuttia ennen ensimmäisen erän lähtöä. Nimenhuudon kautta myös seurataan, että jäsenmaksu on maksettu ja osallistuja on kerhon jäsen. Nimenhuuto.comin kautta tapahtuu myös tiistaitreenin vetäjien ilmoittautuminen. Kaikki kesän tapahtumat syötetään kerralla niin ne ovat sitten valmiina, ilmoittautumisen voi tehdä etukäteen. Tapahtuma perustuu täysin ryhmän omaan aktiivisuuteen, sekä edellyttäen että se hoidetaan sääntöjen puitteissa. Ilmoittautumislista (nimenhuudon lista) on myös kerhokahvilassa missä on myös säännöt näkyvillä, jokainen ilmoittautunut on samalla velvollinen toimimaan erän vetäjänä. Erien vetäjistä ylläpidetään osallistujalistaa jotta saadaan vastuutettua vetäjänä toimiminen mahdollisimman monelle, eikä se näin ole aina samojen tehtävä. Mikäli eriä tai vetäjiä ei saada kasaan, ajetaan ilta normaalisti. Mikäli homma ei toimi lopetetaan koko tapahtuma.

Liittyminen nimenhuuto.comiin tapahtuu <http://vmk-harrastajat.nimenhuuto.com/public_join> linkin kautta ja liittymiseen tarvittava salasana on vmkharrastajat. Muista myös käydä liittymisen jälkeen täydentämässä oman profiilisi ja erityisesti muista lisätä puhelinnumerosi. Nimenhuuto.comin kautta saat sähköpostitse tietoa harrastajien muusta toiminnasta ja sitä kautta tapahtuu ilmoittautumiset myös muihin tapahtumiin, nimenhuuto.comin käyttö onnistuu puhelimellakin.

Tiistai-iltaisin ajetaan siis 2 erää, joissa ajoaika on 12min ja välissä pidetään 15-20 minuutin tauko. Ensimmäinen erä starttaa puomilta klo.19.00 ja lähtökatoksessa oltava 5 minuuttia ennen lähtöä, josta sitten siirrytään puomille. Tiistaitreeneissä ei lasketa sijoituksia eikä tuloksia, vaan 12 minuutin jälkeen kun ensimmäinen pyörä tulee maaliin liputetaan erä päättyneeksi.

Tiistaitreenit pyritään järjestämään joka viikko ellei radalla ole kilpailuja ym. muita sulkuaikoja, edellyttäen että treenille löytyy vetäjät. Treenin vetämiseen tarvitaan yksi vastaava vetäjä ja yksi tai kaksi avustavaa. Vetäjät ilmoittautuvat myös nimenhuuto.comin kautta ja sieltä on helppo seurata onko startille vetäjä, mikäli vetäjiksi ei ole ilmoittautunut vähintään 2 eikä viimeistään puomilla saada sovittua vetäjää/lippumiehiä ei starttia ajeta.

Tiistaitreenit ovat edellisinä vuosina sujuneet ilman suurempia loukkaantumisia, panostamme erityisesti turvallisuuteen. Tiistaitreenin yhtenä edellytyksenä on se, että hyppyreillä on lippumies! Lippumieheksi voi ilmoittautua myös kahviossa. Liputustehtävän voi myös suorittaa ratatuomariharjoituksena, joita tarvitsemme kilpailuissa. Lippumiehiä on siis oltava tai lähtöä ei tulla ajamaan, muista siis ottaa vaikka kaveri mukaan radalle, että tarvittava määrä (noin 5-10) lippumiestä löytyy. Viimeisenä vaihtoehtona on sitten se, että osa kuskeista liputtaa toisen lähdön ja ajaa toisen, sekin on parempi kuin että lähtöjä ei ajeta lainkaan.

Turvallisuuteen liittyy myös se, että kuskit mieltävät mikä on tiistaitreenien tarkoitus ja tavoite. Treeni on siis tarkoitettu aloittelijoille sekä harrastajille ja tavoitteena on tarjota kaikille mahdollisuus ilman suorituspaineita lähteä mukaan puomille. Luodaan mielenkiintoa harrastukseen sekä kilpailun oloinen tunnelma eri tasoisille kuljettajille. Tiistaisin ajetaan hitaampien ehdoilla ja se tarkoittaa sitä, että takaa tulevat väistävät ja kaikki antavat toisilleen sen verran tilaa että mutkissa ei tule kylkikontakteja eikä muutenkaan ajosta tule liian totista. Toki myös hitaampien kuskien pitää muistaa, että ajolinjoja ei muuteta yllättäen ja varsinkin hyppyreissä pyritään pitämään omat ajolinjat. Nopeimmat kuskit ohjataan tarvittaessa keskiviikon sarjoihin, joissa luultavasti löytyy sitten paremmin haastetta. Tärkeimpänä siis muistaa ja mieltää tiistailähtöjen tarkoitus ja kohderyhmä!

Mahdollisen vahingon sattuessa pitää kaikkien varautua pysähtymään ja varmistaa mahdollinen avun tarve sekä luonnollisesti varoittaa toisia ja erän ajaminen jatkuu vasta sitten kun tilanne on ohi.

Turvallisia ja mukavia tiistaitreenejä!

Lisätiedot, kehitysehdotukset ym. vmk.harrastajat@gmail.com tai Mika Pöllänen 050-3789 343